25/10/2019 | Administración LocalMunicipal
Cerceda
Secretaría
Convocatoria de axudas dirixidas ás familias para o transporte escola do curso 2019/2020

En Xunta de Goberno local celebrada o 17/10/2019 adoptouse, entre outros, o acordo de aprobación das bases e convocatoria de axudas dirixidas ás familias para o transporte escola do curso 2019/2020, que abaixo se transcriben. O que se publica para xeral coñecemento, e os efectos de inicio de prazo de solicitude. Cerceda, 22 de outubro de 2019. O concelleiro de Benestar Social, Igualdade e Participación Cidadá Juan Manuel Rodríguez García O obxecto da presente convocatoria é ofrecer ás familias de Cerceda, en concorrencia competitiva, axudas para facer fronte aos gastos de transporte escolar do alumnado que curse bacharelato ou ciclos de formación profesional impartidas en centro públicos. Os requisitos serán os establecidos na Ordenanza Xeral de Subvencións do Concello de Cerceda e mais os seguintes: a) Que o alumno/a para quen se solicita a axuda teña a residencia efectiva no Concello de Cerceda xunto a seus pais ou titores. b) Que o alumno/a para quen se solicita a axuda teña a matrícula nalgún curso de bacharelato ou ciclos formativos. c) Que o alumno para o que se solicita a axuda non repita curso. d) Os alumnos que no curso anterior abandonasen ou desistisen dos seus estudios non terán opción a estas axudas. e) Cumprir os requisitos económicos que esixe esta Convocatoria. Unidades familiares de convivencia con persoas que cursen bacharelato ou ciclos formativos, cuxa idade non supere os 25 anos. Aos efectos desta convocatoria considéranse que forman a unidade familiar de convivencia os seguintes membros: ­ Cónxuxes ou titores legais ou parellas de feito ou situación análoga, ­ Os fillos e as fillas maiores de idade con discapacidade física, psíquica ou sensorial ou, incapacitados xudicialmente, suxeitos á patria potestade prorrogada. ­ Os fillos e as fillas solteiros menores de vinte e cinco anos no ano 2019 e que convivan no domicilio familiar. Asemade a efectos destas bases considerase familia monoparental as formadas por un único proxenitor con fillos menores ao seu cargo. No caso das casos das parellas de feito, separadas ou candos ambos proxenitores consten no libro de familia ou documentos que legalmente o substitúa deben aportar documento do xulgado que outorgue a custodia ou tutela dos fillos a un dos proxenitores para ser considerados familia monoparental. Os ingresos de todos os membros mencionados serán tidos en conta a efectos de determinar a situación económica da unidade de convivencia. Nos supostos de nulidade, separación ou divorcio a persoa destinataria da axuda será a o pai ou nai que teña atribuída a custodia do menor, de acordo co establecido no convenio regulador ou sentenza xudicial. No suposto de acollemento o destinatario da axuda será a persoa ou persoas que teñan adxudicada por resolución administrativa ou auto xudicial. En ningún caso poderán ser destinatarios da axuda os proxenitores privados da patria potestade dos fillos ou cando a tutela ou garda fora asumida por unha institución pública. Para acreditar os datos relativos á unidade familiar, a persoa solicitante presta o seu consentimento para que o Concello poida comprobar de oficio os datos do Padrón de habitantes correspondente ao seu domicilio, e solicitar ó departamento correspondente un informe de residencia das persoas convivintes pertencentes á unidade familiar.1. A axuda para transporte escolar para o curso 2019-2020 é de 200,00€ para todo o alumnado que cumpra os requisitos do punto 2 e se atope nalgunha das seguintes situacións: a) As familias monoparentais que teñan unha renda per cápita mensual entre o 1,5 e o 1,7 do IPREM, poderán beneficiarse da axuda establecida. b) O resto das familias que teñan unha renda per cápita mensual igual ou inferior ao 1,5 do IPREM, poderán beneficiarse da axuda establecida.2. No caso de que nunha mesma familia haxa varias alumnas ou alumnos que cumpran cos requisitos destas bases, cada un delas/es recibirá a contía que lle corresponde segundo o establecido nesta convocatoria.3. No caso de que o importe total das axudas exceda á propia partida orzamentaria, a contía das mesmas será rateada entre todos os beneficiarios.1. Enténdese por renda per cápita familiar mensual, a renda familiar dividida entre o número de membros da unidade familiar computables e entre doce meses.2. Para o cálculo da renda per cápita terase en conta o último exercizo fiscal (2018) e o importe do IPREM (indicador público de renda de efectos múltiples) do ano 2019, que é de 537,84 euros mensuais. No caso de que non estean obrigados á presentación do IRPF, a renda familiar obterase da suma das rendas de cada un dos membros computables da familia que obteñan ingresos de calquera natureza (pensións, rendas do traballo, prestacións,.) 4. En caso de divorcio ou de separación legal dos pais, non se considerará membro computable quen non conviva co alumno. Non obstante, se fora o caso, considerarase membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar.5. Caso de separación ou divorcio dos proxenitores con custodia compartida acreditada mediante sentenza xudicial, as rendas de ambos os proxenitores incluiranse dentro do cómputo da renda familiar.1. As solicitudes, segundo o anexo I, deberán presentarse no Rexistro Xeral do Concello de Cerceda ou ben por calquera dos medios sinalados na lexislación vixente de Réxime Xurídico das Administracións Públicas e Procedemento Administrativo Común.2. O prazo para presentar as solicitudes será de 10 días naturais, que contará a partir do día seguinte ao se publicaren estas bases no Boletín Oficial da Provincia da Coruña. O prazo terá carácter improrrogable.1. As persoas que desexen optar ás axudas deberán presentar a solicitude segundo o anexo I. As solicitudes poderán obterse nas oficinas do Rexistro Xeral do Concello de Cerceda ou tamén poderán descargarse do portal web do concello, no enderezo electrónico http://www.cerceda.org. 2. Logo de cubrir a solicitude (Anexo I), deberán presentala xunto coa documentación correspondente. A solicitude deberá ser asinada polo pai, a nai ou titor/a do alumnado, excepto nos supostos de separación ou divorcio, nos cales deberá ser asinada polo proxenitor que teña a custodia do menor.3. Documentación: 3.1. Todos aqueles documentos que estean en poder do departamento de servizos sociais por trámites anteriores non deben ser achegados, agás que sufriran modificacións. a) DNI orixinal da persoa solicitante da axuda, de selo caso b) Libro de familia orixinal, ou documento análogo que o substitúa, de selo caso. c) Un certificado bancario do IBAN onde se vaia a realizar o ingreso da axuda a nome da persoa solicitante da axuda, de selo caso. d) No caso de divorcio ou separación, convenio regulador, de ser o caso. e) No caso de unións de feito ou situación análoga, copia de sentencia de garda, custodia, de selo caso. f) No caso de menores en situación de acollemento por resolución administrativa ou auto xudicial, copia de certificado do organismo competente, de selo caso. g) Impreso de autorización para a consulta electrónica automatizada, cos datos da axencia tributaria do 2018. No caso de que as persoas interesadas se opoñan a esta consulta, deberán indicalo no Anexo II, e aportar a documentación referida a este termo. A autorización versará sobre os seguintes termos, datos tributarios do último ano fiscal que corresponda de todas as persoas computables para o calculo de renda per càpita. As persoas non obrigadas a declarar presentarán igualmente dita autorización. É obriga e responsabilidade das familias estar ao corrente dos seus datos fiscais ante a axencia estatal da administración tributaria. h) De ser o caso, xustificante das rendas (nóminas, pensións, prestacións,.) de cada un dos membros computables i) Fotocopia da matricula do curso 2019/2020 j) Fotocopia do expediente académico 2018/2019. k) Certificado do centro de estudios da asistencia regular ás clases dende comezo do curso ata a data de solicitude da axuda. Cando por razón alleas á persoa solicitante, non sexa posible achegar a documentación requirida, poderá ser emendado mediante declaración responsable, sendo esta circunstancia obxecto de valoración polos servizos sociais. Cando coa solicitude se presente resgardo de haber solicitado algunha documentación precisa para tramitar a axuda, os documentos pendentes achegáranse en canto sexan recibidos. Non existe posibilidade de reformulación de solicitudes. Dende o departamento de servizos sociais emitirase o informe proposta da resolución provisional coa listaxe das solicitudes completas e as pendentes de emendar documentación. A resolución provisional publicarase no taboleiro de anuncios do concello, na paxina web do concello e no telefono de información de servizos sociais (981686068), concedéndose un prazo de 10 días naturais para presentar alegacións e/ou emendar documentación. No caso de non emendar no prazo establecido quedarán denegadas. Posteriormente, publicarase a resolución definitiva coa listaxe das axudas concedidas e denegadas, de ser o caso. Esta listaxe publicarase do mesmo xeito que a resolución provisional. A instrución do procedemento corresponde ao Concelleiro de Benestar Social, Igualdade e Participación Cidadá. A avaliación das solicitudes presentadas correspóndelle ao seguinte órgano colexiado de valoración formado por: - Presidencia: Concelleiro de Benestar Social, Igualdade e Participación Cidadá. - Vocais: As traballadoras sociais dos servizos sociais comunitarios básicos do Concello de Cerceda. O órgano competente para a resolución é a Xunta de Goberno Local.1. Son obrigas das persoas beneficiarias da axuda as seguintes: a) Realizar o gasto de acordo coa finalidade para a que se lle concedeu a axuda económica. b) Someterse ás actuacións de comprobación por parte do Concello e as de control financeiro que lle corresponda á Intervención municipal. c) En xeral, cumprir con todas as obriga dispostas no artigo 14 da Lei xeral de subvencións. d) Asistir ás clases con regularidade desde o inicio do curso.2. O incumprimento dará lugar á revocación do outorgamento da subvención e a incoación, no seu caso, do procedemento de reintegro. O pagamento da axuda concedida farase efectivo logo da valoración das solicitudes presentadas e unha vez aprobada a resolución coa listaxe definitiva das axudas concedidas ou denegadas. Para as subvencións incluídas na presente convocatoria, reservarase crédito na partida 326.480.00: “Ensino. Premios e bolsas” dos vixentes orzamentos do Concello de Cerceda, por un importe total de 5.000,00 euros. Esta convocatoria rexese pola Ordenanza Xeral de Subvencións do Concello de Cerceda publicada no Boletín Oficial da Provincia da Coruña, núm.120, do 26 de xuño de 2014. DECLARO baixo a miña responsabilidade,  Que estou ao corrente no cumprimento das obrigas tributarias coa Axencia Estatal de Administración tributaria e coa Administración autonómica, e fronte á Seguridade Social, (artigos 13. e), 14. b) e e) da Lei 38/2003, de 17 de novembro, xeral de subvencións) nos termos previstos nos artigos 22 a 24 do Regulamento de desenvolvemento da citada lei.  Que non estou incurso/a nas prohibicións para obter a condición de persoa beneficiaria, recollidas nos artigos 13 da Lei 38/2003, de 17 de novembro, Xeral de Subvencións e 10 da Lei 9/2007, do 13 de xuño, de subvencións de Galicia.  Non ter pendente de xustificación ningunha subvención concedida polo Concello de Cerceda no exercicio anterior ou ter desistido de forma motivada e por escrito. Cerceda, _______ de ____________________ de 2019 (sinatura) De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é CONCELLO DE CERCEDA, con dirección AVENIDA DO MESÓN 21, 15185 - A CORUÑA; LINARES@CERCEDA. ES. Os datos serán utilizados para prestarlle o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en cualquier momento. Para elo, CONCELLO DE CERCEDA dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: LINARES@CERCEDA. ES. SR. ALCALDE DO CONCELLO DE CERCEDA (A Coruña) D./Dna. co DNI/NIE núm. co motivo da solicitude de axudas para o transporte escolar no curso escolar 2019/2020. Que se solicite da Axencia Estatal de Administración Tributaria os datos en relación co cumprimento das miñas obrigas tributarias estatais e os datos tributarios relativos ao exercizo 2018 de tódolos membros da unidade familiar computables, segundo as bases da convocatoria. Cerceda,. de. de 2019